福建省廈門雙十中學

雙十中學，菲律賓華僑馬僑儒所肇建也。在福建省廈門市。初名廈門雙十乙種商業學校，所以名「雙十」者，誌中山先生辛亥之功也。 民國八年雙十節，肇於霞溪仔街。學分二科，曰商業，曰新聞。十一年，有鷺島之名士曰賀仙舫者為之作歌，以為校歌，然年久人非，何人度曲，既泯不可知矣。十三年，遷鴻山陰，易名曰「廈門私立雙十商業中學」。明年，複更名「廈門私立雙十中學」。二十六年，避日寇之亂，遷至福建省平和縣。寇逐，於三十五年返故址。一九五六年，以公帑資之，改今名。居九年，更名「廈門第八中學」。其後文革亂起，教務失序。一九八三年，復用今名。二零零六年，立新舍於枋湖之泮。 今師生承先人志，咸以校訓「勤毅信誠」為念，故學生既肄其業，多有入名校若北京大學、清華大學者，譽乎閩省。 據 廈門雙十中學官綱 互聯網檔案館存錄，時二〇〇八年四月三日。